28/06/2017 | Administración LocalMunicipal
A Coruña
Área de Facenda e Administración
Servizo de Xestión Tributaria. Departamento de Facenda e Xestión de Tributos
Aprobación definitiva do expediente de modificación da Ordenanza fiscal n.º 21, reguladora da taxa que rexe o estacionamento de vehículos de tracción mecánica nas vías públicas

ANUNCIO APROBACIÓN DEFINITIVA DO EXPEDIENTE DE MODIFICACIÓN DA ORDENANZA FISCAL N.º 21, REGULADORA DA TAXA QUE REXE O ESTACIONAMENTO DE VEHÍCULOS DE TRACCIÓN MECÁNICA NAS VÍAS PÚBLICAS O Excmo. Concello Pleno, en sesión celebrada o día 9 de xaneiro de 2017, acordou aprobar definitivamente o expediente de modificación da Ordenanza fiscal n.º 21, reguladora da taxa que rexe o estacionamento de vehículos de tracción mecánica nas vías públicas. Aos efectos do previsto no art.17.4 do Real Decreto Lexislativo 2/2004, publícase o texto íntegro das modificacións introducidas na Ordenanza fiscal n.º 21. Faise constar expresamente que, as modificacións aprobadas entrarán en vigor a partir do día seguinte ao da publicación do texto íntegro das mesmas no Boletín Oficial da Provincia. De conformidade co establecido no art.19.1 do Real Decreto Lexislativo 2/2004 e art.10, 25 e 46 da Lei 29/1998, do 13 de xullo, Reguladora da Xurisdición Contencioso-Administrativa, contra o presente acordo e contra as modificacións introducidas nos textos das Ordenanzas Fiscais, os interesados poderán interpoñer directamente o recurso contencioso administrativo ante a Sala correspondente do Tribunal Superior de Xustiza de Galicia, no prazo de dous meses, contados a partir do día seguinte ao da publicación deste anuncio. Igualmente, poderán interpoñer calquera outro que estimen procedente. A Coruña, 9 de xuño de 2017. O director de Economía, Facenda e Administración Eduardo Mera Rico TEXTO MODIFICADO ORDENANZA FISCAL N.º 21, REGULADORA DA TAXA QUE REXE O ESTACIONAMENTO DE VEHÍCULOS DE TRACCIÓN MECÁNICA NAS VÍAS PÚBLICAS ARTIGO 1.–FUNDAMENTO E OBXECTO. En uso das facultades concedidas polos artigos 133.2 e 142 da Constitución e polo artigo 106 da Lei 7/85, do 2 de abril, reguladora das bases do réxime local, e de conformidade co disposto nos artigos 15 a 19 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, o Concello da Coruña establece a Taxa por estacionamento de vehículos de tracción mecánica nas vías públicas, a que se refire o artigo 20.3 u) do propio real decreto lexislativo, que se rexerá pola presente ordenanza fiscal, e cuxas normas atenden ao prevido no artigo 57 do citado real decreto lexislativo. ARTIGO 2.–FEITO IMPOÑIBLE. Constitúe o feito impoñible desta taxa o estacionamento de vehículos de tracción mecánica nas vías dos municipios, dentro das zonas que para tal efecto se determinen e coas limitacións que puidesen establecerse. Non están suxeitos ao pagamento da taxa: a) Os ciclomotores e motocicletas. b) Os vehículos oficiais do Estado, Comunidades Autónomas e Entidades Locais, adscritos á defensa nacional ou á seguridade cidadá. c) Os vehículos que tivesen licenza municipal para actividades específicas de ocupación da vía pública. ARTIGO 3.–BENEFICIOS FISCAIS. Aplicaranse os beneficios fiscais previstos en normas con rango de lei e nos tratados internacionais. ARTIGO 4.–OBRIGADOS TRIBUTARIOS.1. Son obrigados tributarios, en concepto de contribuíntes, as persoas físicas ou xurídicas e as entidades a que se refire o artigo 35.4 da Lei xeral tributaria que estacionen o vehículo na vía pública. En todo caso presumirase que o vehículo foi estacionado pola persoa que apareza como titular no permiso de circulación. Terán a consideración de residentes, para os efectos desta ordenanza, as persoas físicas que cumpran os requisitos que se establezan na Ordenanza reguladora do aparcamento.2. Serán responsables solidarios da débeda tributaria as persoas ou entidades a que se refire o artigo 42 da Lei xeral tributaria.3. Serán responsables subsidiarios os administradores das sociedades e os síndicos, interventores e liquidadores de quebras, concursos, sociedades e entidades en xeral, nos supostos e co alcance que sinala o artigo 43 da Lei xeral tributaria. ARTIGO 5.–BASE IMPOÑIBLE. A cota determinarase en función do tempo de duración do estacionamento e da zona en que este se produza, segundo o cadro de tarifas do artigo 6. ARTIGO 6.–TARIFAS. As tarifas que se aplicarán serán as seguintes: – Xeral: pagada previamente. Co máximo de 2 horas EUROS Por 30 minutos 0,30 Por 38 minutos 0,35 Por 45 minutos 0,40 Por 50 minutos 0,45 Por 55 minutos 0,55 Por 1 hora 0,60 Por 1 hora 5 minutos 0,65 Por 1 hora 10 minutos 0,70 Por 1 hora 15 minutos 0,75 Por 1 hora 20 minutos 0,80 Por 1 hora 25 minutos 0,90 Por 1 hora 30 minutos 0,95 Por 1 hora 35 minutos 1,00 Por 1 hora 40 minutos 1,05 Por 1 hora 45 minutos 1,10 Por 1 hora 50 minutos 1,15 Por 1 hora 55 minutos 1,25 Por 2 horas 1,30 – Xeral de corta duración (I): prepagada. Co máximo de 1 hora Por 30 minutos 0,40 Por 36 minutos 0,45 Por 42 minutos 0,55 Por 48 minutos 0,60 Por 54 minutos 0,65 Por 1 hora 0,70 – Xeral de corta duración (II-Estacionamento-exprés): pregada. Co máximo de vinte minutos Por 10 minutos 0,20 Por 20 minutos 0,40 – Tarifa por estacionamento sen título e tarifa por exceso Por non ter título habilitante específico de autorización de estacionamento ou cando este non sexa válido, sempre que o pago se realice dentro do período de 60 minutos desde o aviso de denuncia 6,00 € Por exceso do tempo sinalado no título habilitante, sempre que o pagamento se realice dentro do período superior a 60 minutos e inferior a 120 minutos desde a finalización do tempo autorizado 3,00 € Por exceso do tempo sinalado no título habilitante sempre que o pagamento se realice dentro do período de 60 minutos desde a finalización do tempo autorizado 1,50 € – Residentes: pagada previamente. Sen límite de estacionamento 18,65 € A cota de residentes aboarase ao facerse entrega da tarxeta de residente por ano natural ou fracción, e permitirá aparcar en zona exclusiva de residente sen tarifa dentro do seu sector, mentres que se utiliza a zona de usuario xeral deberá axustarse á tarifa correspondente. Na zona de usuario xeral de curta duración, perderá a súa condición de residente independentemente do sector no que se encontre. ARTIGO 7.–XERACIÓN DA TAXA. A taxa xerarase cando se estacione o vehículo na zona de aplicación da Ordenanza de regulación de aparcamento ou cando solicite a tarxeta de residente. As cotas non se poderán reducir nos períodos de tempo sinalados nos respectivos epígrafes. ARTIGO 8.–XESTIÓN TRIBUTARIA.1. A xestión e recadación da taxa corresponderalle ao concesionario do servizo nas condicións determinadas no contrato. Correspóndelle á Sección de Circulación a inspección do servizo e á Área Económica a tramitación das reclamacións presentadas polos usuarios que se refiran á xestión da taxa.2. Salvo no caso da tarxeta de residente, os pagos realizaranse mediante a introdución de moedas ou sistemas electrónicos de pago nas máquinas expendedoras instaladas na vía pública.3. En todo o non previsto nestas normas serán de aplicación a Ordenanza reguladora de aparcamentos, a Ordenanza xeral de xestión e as restantes normas legais e regulamentarias que sexan de aplicación. ARTIGO 9.–INFRACCIÓNS E SANCIÓNS TRIBUTARIAS. Para a cualificación das infraccións tributarias, así como das sancións que a elas corresponden en cada caso, estarase ao disposto nos artigos 178 e seguintes da Lei xeral tributaria e na Ordenanza xeral de xestión.